**Tukuma novada,Tumes un Ķekavas novada atklātās**

**PAVASARA SACENSĪBAS 9.ČEMPIONĀTS VIEGLATLĒTIKĀ MEŠANU DISCIPLĪNĀS VETERĀNIEM veseris, lode, disks, šķēps**

**NOLIKUMS**

**1. Mērķis un uzdevumi:**

1.1. Popularizēt vieglatlētikas mešanu disciplīnasTukuma novadā, Ķekavas novadā un Latvijas iedzīvotāju vidū.

1.2. Noskaidrot labākos, spēcīgākos sporta vecmeistarus un jaunos sportistus vieglatlētikas mešanu disciplīnās.

1.3. Veicināt veselīgu un sportisku dzīvesveidu, brīvā laika dažādošanu.

**2. Vieta, datums, laiks:**

2.1. Sacensības notiks **2025. gada 26. aprīlī Tukuma novadā Tumes sporta laukumā** (Skolas ielā 1c) **LV-3139**

2.2. Sacensību sākums: **plkst. 10:00**

**3. Sacensību vadība:**

3.1. Sacensības organizē **Tukuma VK biedrs Tumes vieglatlētu senioru grupas vadītājs Tālivaldis Krūmiņš** 3.2. Sacensību galvenais tiesnesis: **Sandris Linbergs (tel.: 28755435),** galvenais sekretārs: **Tālivaldis Krūmiņš (tel.: 26490094)**

3.3. Visus strīdus un nolikumā neatrunātos jautājumus risina sacensību galvenais tiesnesis.

**4. Pieteikšanās un dalības maksa:**

4.1. Sacensību dalībnieku pieteikumus ar sportistu vārdu, uzvārdu un dzimšanas datiem lūdzam sūtīt uz e-pastu[**talkrums@inbox.lv**](mailto:talkrums@inbox.lv)līdz **š.g.24.aprīlim** (ieskaitot**)** līdzplkst.**17:00** Dalībnieki pieteikties varēs arī sacensību dienā līdz **plkst.9.00**

4.2. Dalības maksa vecmeistariem – 10 euro, jauniešiem bez dalības maksas. Dalības maksa samaksājama, reģistrējoties sacensību norises vietā.

4.3. Piesakoties sacensībām, dalībnieki apliecina, ka neiebilst sacensību laikā uzņemto fotogrāfiju un video izmantošanai publiskajos materiālos, kā arī dalībnieks piekrīt savas personas datu apstrādei sacensību organizēšanas vajadzībām.

**5. Sacensību dalībnieki, vecuma grupas un mešanu rīku svars:** 5.1. Dalībnieki startē sev atbilstošā vecuma grupā ar atbilstošiem mešanas rīku svariem

|  |  |  |  |  |
| --- | --- | --- | --- | --- |
| **Vecuma grupas DĀMĀM** | **Vesera svars** | **Lodes svars** | **Diska svars** | **Šķēpa svars** |
| **D (līdz 49 gadiem)** | **4kg** | **4kg** | **1kg** | **600gr** |
| **D (50 – 59 gadi)** | **3kg** | **3kg** | **1kg** | **500gr** |
| **D (60 – 69 gadi)** | **3kg** | **3kg** | **1kg** | **500gr** |
| **D (70 līdz 79 gadi)** | **līdz 75 gadiem – 3kg; no 75 gadiem – 2kg** | **līdz 75 gadiem – 3kg; no 75 gadiem – 2kg** | **līdz 75 gadiem – 1kg; no 75 gadiem – 750gr** | **400gr** |

|  |  |  |  |  |
| --- | --- | --- | --- | --- |
| **Vecuma grupas KUNGIEM** | **Vesera svars** | **Lodes svars** | **Diska svars** | **Šķēpa svars** |
| **K (līdz 49 gadiem)** | **7,257kg** | **7,257kg** | **2kg** | **800gr** |
| **K (50 – 59 gadi)** | **6kg** | **6kg** | **1,5kg** | **700gr** |
| **K (60 – 69 gadi)** | **5kg** | **5kg** | **1kg** | **600gr** |
| **K (70 līdz 79 gadi)** | **4kg** | **4kg** | **1kg** | **500gr** |
| **K (80+)** | **3kg** | **3kg** | **1kg** | **400gr** |

5.2. Dalībnieki paši ir atbildīgi par savu veselības stāvokli sacensību laikā (Sporta likuma 18.pants) un to apliecina, piesakoties sacensībām.

5.3. Par sacensību drošības un iekšējās kārtības noteikumu ievērošanu sacensību laikā un ārpus tām atbild paši dalībnieki.

**6. Sacensību programma:**

6.1. **Disciplīnas:** vesera mešana, diska mešana, lodes grūšana, šķēpa mešana*.*

6.2. Visās vecuma grupās visi dalībnieki izpilda **2+2** mēģinājumus.

6.3. Sacensības ir individuālas.

**7. Apbalvošana**

7.1. Visās vecuma grupās visi sportisti saņems sertifikātus, sacensību atbalstītāju balviņas un kausus par augstvērtīgākiem rezultātiem dāmu un kungu vērtējumā!

7.2. Apbalvošana notiks uzreiz pēc sacensībām.

**8. Izmaiņas sacensību nolikumā**

Atkarībā no dalībnieku skaita organizatori var izdarīt izmaiņas un papildinājumus programmā. Par izmaiņām dalībnieki tiks informēti sacensību norises vietā. **9. Apmeklētāju un dalībnieku ievērībai** *Lai informētu sabiedrību par pasākuma norisi, publiskā pasākuma laikā var notikt foto vai videofiksācija. Bildes var tikt ievietotas pašvaldības informatīvajos kanālos – ikmēneša informatīvajā biļetenā, mājaslapā vai sociālajos tīklos.*

**VĒLAM VEIKSMĪGUS STARTUS! UZ TIKŠANOS TUMĒ!**